
148 DR 31.10.2011 

 
Ini kerana apa yang ditunjukkan di Amerika itu adalah satu perkara yang saya 

rasa telah dilakukan oleh presiden Amerika ketika itu, melantik satu peguam bebas 
David Boyer untuk mendakwa Bill Gates walaupun Bill Gates menyumbang kepada 
ekonomi Amerika, saya rasa itu amat besar. Adakah komitmennya sebegitu?   

Dato’ Sri Ismail Sabri bin Yaakob: Insya-Allah saya rasa ini jika ini 
dibenarkan oleh akta ini seperti yang saya sebut bahawa ahli commission ini 
merupakan mereka yang mempunyai integriti yang tinggi, saya percaya mereka akan 
melakukan tindakan yang sewajarnya termasuklah untuk mendakwa sesiapa sahaja.  
Ini kerana saya sudah sebutkan tadi bahawa tidak ada siapa yang akan terlepas 
daripada akta ini.  Mereka ini adalah anggota yang bebas, dan tidak terikat daripada 
sesiapa. Dari segi... 

Timbalan Yang di-Pertua [Datuk Ronald Kiandee]: Yang Berhormat Kapit 
bangun Yang Berhormat.   

Datuk Alexander Nanta Linggi [Kapit]: Sedikit Yang Berhormat Menteri.  
Terima kasih Yang Berhormat Menteri.  Ini bukan sekadar dari perspektif perundangan 
atau pun Antitrust Law. Saya ini menjurus kepada kepenggunaan, consumers yang 
menggunakan perkhidmatan penerbangan ini.   

■2230 

Oleh sebab baru-baru ini selepas MAS dan AirAsia ini share swap dan buat 
peraturan, tidak ada lagi perkhidmatan Firefly dari Kuala Lumpur, Johor Bahru ke Sibu, 
ke Kuching dan sebagainya. Jadi, kalau kita lihat dari segi ini, sudah tentunya rakyat 
sebagai pengguna dibebankan, lagipun bilangan penerbangan dikurangkan. Jadi, ini 
menyusahkan rakyat. Bagaimana pandangan ataupun penjelasan Menteri. 

Dato' Sri Ismail Sabri bin Yaakob: Terima kasih. Saya tidak tahu sama ada 
Kementerian Pengangkutan sudah jawab ataupun belum. Kalau belum saya minta 
supaya .... 

Datuk Alexander Nanta Linggi [Kapit]: Berkaitan dengan consumer. 

Timbalan Yang di-Pertua [Datuk Ronald Kiandee]: Selepas ini Yang 
Berhormat. 

Dato' Sri Ismail Sabri bin Yaakob: Bukan consumer tetapi dari segi polisi 
tentang berapa jumlah penerbangan syarikat MAS, AirAsia ataupun Firefly hendak 
mengurangkan jumlah penerbangan dan sebagainya di luar bidang kuasa saya.  Jadi, 
saya ... 

Datuk Alexander Nanta Linggi [Kapit]: Firefly tidak ada lagi. 

Dato' Sri Ismail Sabri bin Yaakob: Tidak ada lagi? 

Datuk Alexander Nanta Linggi [Kapit]: Semua, langsung tidak ada lagi. 

Dato' Sri Ismail Sabri bin Yaakob: Mungkin saya tidak ada fakta yang jelas 
tentang perkara ini dan kalau saya jawab mungkin salah nanti, Yang Berhormat Batu 
rujuk saya ke jawatankuasa macam-macam nanti.   

Jadi, seterusnya ialah dari segi harga petrol. Sebenarnya kita menetapkan 
harga petrol kerana kita memberikan subsidi, kerana kerajaan memberikan subsidi.  
Kalau kita tidak menetapkan iaitu free float ataupun pengapungan secara total, barulah 
harganya boleh turun naik mengikut pasaran tetapi kerajaan menetapkan harga.  
Kerajaan cuba menetapkan harga ceiling dan kita tidak pernah ada larangan dan 
sebagainya kalau ada syarikat yang hendak menurunkan harga dan sebagainya. 

Walau bagaimanapun, perkara ini adalah di bawah Kementerian Kewangan 
dari segi dasar tentang kenaikan, penurunan harga dan sebagainya. Walau 
bagaimanapun, pihak kementerian sentiasa berbincang dengan pihak Kementerian 
Penerangan dari segi penetapan harga sama ada petrol RON 95 dan sebagainya. Ini 
beza dengan RON 97 yang tidak dikawal harganya. 

Tuan Azan Ismail [Indera Mahkota]: Sedikit sahaja Menteri, saya hendak 
kepastian sebab saya hendak merujuk kepada Warta Kerajaan yang dikeluarkan pada 
22 September baru-baru ini berkenaan dengan penetapan harga petrol yang disebut 
ada 18 jenis petrol yang dikeluarkan.  



Ini kerana apa yang ditunjukkan di Amerika itu adalah satu perkara yang saya. rasa telah dilakukan oleh presiden Amerika ketika itu, melantik satu peguam bebas David Boyer untuk mendakwa Bill Gates walaupun Bill Gates menyumbang kepada ekonomi Amerika, saya rasa itu amat besar. Adakah komitmennya sebegitu?. Dato' Sri Ismail Sabri bin Yaakob: Insya-Allah saya rasa ini jika ini dibenarkan oleh akta ini seperti yang saya sebut bahawa ahli commission ini merupakan mereka yang mempunyai integriti yang tinggi, saya percaya mereka akan melakukan tindakan yang sewajarnya termasuklah untuk mendakwa sesiapa sahaja. Ini kerana saya sudah sebutkan tadi bahawa tidak ada siapa yang akan terlepas daripada akta ini. Mereka ini adalah anggota yang bebas, dan tidak terikat daripada sesiapa. Dari segi... Timbalan Yang di-Pertua [Datuk Ronald Kiandee]: Yang Berhormat Kapit bangun Yang Berhormat. Datuk Alexander Nanta Linggi [Kapit]: Sedikit Yang Berhormat Menteri. Terima kasih Yang Berhormat Menteri. Ini bukan sekadar dari perspektif perundangan atau pun Antitrust Law. Saya ini menjurus kepada kepenggunaan, consumers yang menggunakan perkhidmatan penerbangan ini. #2230. Oleh sebab baru-baru ini selepas MAS dan AirAsia ini share swap dan buat peraturan, tidak ada lagi perkhidmatan Firefly dari Kuala Lumpur, Johor Bahru ke Sibu, ke Kuching dan sebagainya. Jadi, kalau kita lihat dari segi ini, sudah tentunya rakyat sebagai pengguna dibebankan, lagipun bilangan penerbangan dikurangkan. Jadi, ini menyusahkan rakyat. Bagaimana pandangan ataupun penjelasan Menteri. Dato' Sri Ismail Sabri bin Yaakob: Terima kasih. Saya tidak tahu sama ada Kementerian Pengangkutan sudah jawab ataupun belum. Kalau belum saya minta supaya .... Datuk Alexander Nanta Linggi [Kapit]: Berkaitan dengan consumer. Timbalan Yang di-Pertua [Datuk Ronald Kiandee]: Selepas ini Yang Berhormat. Dato' Sri Ismail Sabri bin Yaakob: Bukan consumer tetapi dari segi polisi tentang berapa jumlah penerbangan syarikat MAS, AirAsia ataupun Firefly hendak mengurangkan jumlah penerbangan dan sebagainya di luar bidang kuasa saya. Jadi, saya ... Datuk Alexander Nanta Linggi [Kapit]: Firefly tidak ada lagi. Dato' Sri Ismail Sabri bin Yaakob: Tidak ada lagi?. Datuk Alexander Nanta Linggi [Kapit]: Semua, langsung tidak ada lagi. Dato' Sri Ismail Sabri bin Yaakob: Mungkin saya tidak ada fakta yang jelas tentang perkara ini dan kalau saya jawab mungkin salah nanti, Yang Berhormat Batu rujuk saya ke jawatankuasa macam-macam nanti. Jadi, seterusnya ialah dari segi harga petrol. Sebenarnya kita menetapkan harga petrol kerana kita memberikan subsidi, kerana kerajaan memberikan subsidi. Kalau kita tidak menetapkan iaitu free float ataupun pengapungan secara total, barulah harganya boleh turun naik mengikut pasaran tetapi kerajaan menetapkan harga. Kerajaan cuba menetapkan harga ceiling dan kita tidak pernah ada larangan dan sebagainya kalau ada syarikat yang hendak menurunkan harga dan sebagainya. Walau bagaimanapun, perkara ini adalah di bawah Kementerian Kewangan dari segi dasar tentang kenaikan, penurunan harga dan sebagainya. Walau bagaimanapun, pihak kementerian sentiasa berbincang dengan pihak Kementerian Penerangan dari segi penetapan harga sama ada petrol RON 95 dan sebagainya. Ini beza dengan RON 97 yang tidak dikawal harganya. Tuan Azan Ismail [Indera Mahkota]: Sedikit sahaja Menteri, saya hendak kepastian sebab saya hendak merujuk kepada Warta Kerajaan yang dikeluarkan pada 22 September baru-baru ini berkenaan dengan penetapan harga petrol yang disebut ada 18 jenis petrol yang dikeluarkan.